Fit-28 ta' April 2016, il-Kumitat tar-Rappreżentanti Permanenti (Coreper) qabel, f'isem il-Kunsill, dwar il-pożizzjoni ta' negozjar tiegħu dwar regolament propost li jistabbilixxi programm ta' riforma strutturali bħala għajnuna lill-istati membri biex jimplimentaw ir-riformi strutturali. Il-programm jiġi stabbilit għall-perijodu mill- 1 ta' Jannar 2017 sal-31 ta' Diċembru 2020 , b'pakkett finanzjarju ta' Coreper talab lill-presidenza tan-Netherlands tibda n-negozjati mal- Parlament Ewropew. L-għan tal-programm hu li jikkontribwixxi għar- riformi istituzzjonali, amministrattivi u strutturali fl-istati membri biex jiżdiedu l-kompetittività, il-produttività, it-tkabbir, l-impjiegi, il-koeżjoni, u l-investiment, b'mod partikolari fil-kuntest tal-proċessi ta' governanza ekonomika, inkluż permezz ta' assistenza għall-użu effiċjenti u effettiv tal-fondi tal-Unjoni. Il-Programm jiffinanzja azzjonijiet u attivitajiet b' valur miżjud Ewropew Finanzjament L-istati membri jkunu jridu jippreżentaw talba għal appoġġ finanzjarju sal-31 ta' Ottubru ta' kull sena kalendarja. Ir-riżorsi finanzjarji disponibbli taħt il-programm jiġu riassenjati minn programmi oħra ta' assistenza teknika taħt ir-regolament dwar dispożizzjonijiet komuni għall-fondi strutturali u l-Fond għall-Iżvilupp Rurali. Monitoraġġ u implimentazzjoni Il-Kummissjoni mbagħad twettaq il-programm, abbażi tal-aħjar prattika flimkien ma' assistenza teknika lil Ċipru u lill-Greċja. Il-Kummissjoni tagħmel ukoll monitoraġġ tal-implimentazzjoni tal-azzjonijiet iffinanzjati mill-programm.